stanford-oval/wikipedia huggingface dataset:
אחת ולתמיד
מיקומי שיא

|   ‏‏‏  מצעדים שבועיים (2018)> מדינה |   ‏‏‏  מצעדים שבועיים (2018)> מצעד |   ‏‏‏  מצעדים שבועיים (2018)> מיקום שיא |   ‏‏‏  מצעדים שבועיים (2018)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | המצעד הרשמי של גלגלצ | 2 |  |
|   ‏‏‏  מצעדי סוף-שנה (2018)> מדינה |   ‏‏‏  מצעדי סוף-שנה (2018)> מצעד |   ‏‏‏  מצעדי סוף-שנה (2018)> מיקום שיא |   ‏‏‏  מצעדי סוף-שנה (2018)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 17 |  |
|  ישראל | כאן גימל | 20 |  |
|   ‏‏‏  מצעדי עשור (2010-19)> מדינה |   ‏‏‏  מצעדי עשור (2010-19)> מצעד |   ‏‏‏  מצעדי עשור (2010-19)> מיקום שיא |   ‏‏‏  מצעדי עשור (2010-19)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | כאן גימל | 9 |  |
הערות שוליים

↑  אחת ולתמיד, נבדק ב-2020-03-13
1 2 3   ישי ריבו - אחת ולתמיד | Ishay Ribo - Ahat Uletamid, סרטון  באתר יוטיוב (אורך: 4:04)
| ישי ריבו |
| --- | --- | --- |
| אלבומי אולפן | תוכו רצוף אהבה • פחד גבהים • שטח אפור • אלול תשע"ט • סוף חמה לבוא |  |
| אלבומי הופעה | במה קהל ואהבה |  |
| ערכים קשורים | NMC • דברי שיר • צמאה |  |
| ישי ריבו - סינגלים |
| --- | --- | --- |
| תוכו רצוף אהבה | "תוכו רצוף אהבה" • "מטבע הדברים" • "קול דודי" • "הניסיון הזה" • "השבעתי" |  |
| פחד גבהים | "מקשה אחת זהב" • "מציל אותי כל יום" • "קול פעמונים" • "זוכר אני" • "אור החיים" |  |
| שטח אפור | "הנה ימים באים" • "לשוב הביתה" • "אחת ולתמיד" • "כל הזמן" • "לים" • "הבוקר יעלה" • "Comme Les Oiseaux" • "משגיח מן החלונות" • "אדון עולם" |  |
| אלול תשע"ט | "נפשי" • "הלב שלי" • "סדר העבודה" |  |
| סוף חמה לבוא | "פורחים לשובם" |  |
| במה קהל ואהבה | "לבחור נכון" • "ניצחת איתי הכל" |  |
| סינגלים אחרים | "ימין ה' רוממה" • "בן יקיר לי" • "נחכה לך" • "כתר מלוכה" • "סיבת הסיבות" • "תכף יפתח" • "לא נפסיק לחלום" • "אני שייך לעם" |  |
| השתתפות בסינגלים | "והאמת" • "המסובב" • "כל מעייני" |  |
| --- | --- |
בקרת זהויות :  MusicBrainz release group: db83dd66-62b9-4c0e-85c1-db323a700eb7
אווז מקרקר

| אווז מקרקר |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
סוג:: ברנטה
מין:: אווז מקרקר
שם מדעי
 Branta hutchinsii ‏ריצ'רדסון, 1832
תחום תפוצה


אווז מקרקר (שם מדעי: Branta hutchinsii) הוא מין אווז מסוג ברנטה החי באמריקה הצפונית. בעבר סווג כתת-מין של ברנטה קנדית אך לבסוף נקבע כמין עצמאי.
מאפיינים

אווז מקרקר מזכיר מאוד את הברנטה הקנדית אך קטן יותר. אורכו הממוצע 70 ס"מ ומוטת כנפיו עד 140 ס"מ. משקלו יכול להגיע ל-3 ק"ג. הוא בעל ראש שחור עם לחיים לבנות, פס לבן מעל הצוואר השחור והגוף כולל הבטן והכנפיים חומים. אין הבדלים גדולים בין הזכרים והנקבות. הצעירים בעלי כסות צהובה.
אווזים אלה חיים בקנדה ובאלסקה בטונדרה הארקטית שם הם מתרבים. בחורפים הם נודדים דרומה למערב קנדה ולעיתים עד לצפון מקסיקו. האווזים מקננים בלהקות של עד 20 פרטים, רובם נקבות בזוג ועפים דרומה ברגע שהאפרוחים בוגרים. האדם הביא אותם גם למערב אירופה ולצפון אסיה ברוסיה, יפן וסין.
אווזים אלה ניזונים מעשבים, דגנים ומרכיכות, סרטנים וחרקים שהם מוצאים במים. הם ניזונים על פני המים.
תת-מינים

Branta hutchinsii hutchinsii
Branta hutchinsii leucopareia
Branta hutchinsii minima
Branta hutchinsii taverneri
Branta hutchinsii asiatica – נכחד
הערות שוליים

↑  אווז מקרקר באתר הרשימה האדומה של IUCN
| --- | --- |
בקרת זהויות :  NLI: 987007544612905171
איסכנקנתוס

| איסכנקנתוס |
| --- | --- |

תקופה
סילור-דבון
מיון מדעי
ממלכה:: בעלי חיים
מערכה:: מיתרניים
מחלקה:: אקנתודים
סדרה:: אישנקנתאים
משפחה:: Isnacanthidae
סוג:: איסכנקנתוס
מינים
 I. gracilis  I. wickhami  I. Kingi  I. anglicus?
שם מדעי
 Ischnacanthus ‏אגרטון, 1861

איסכנקנתוס (שם מדעי: Ischnacanthus) הוא סוג נכחד של חולייתן שהיה קרוב לדגי הגרם המודרניים שהתקיים באירופה שבין הסילור לדבון והשתייך למחלקה הקדומה אקנתודים.
האיסכנקנתוס התגלה לראשונה ב-1861 ליד העיירה "Forfar" שבסקוטלנד ותואר באותה שנה בידי החוקר Egerton, שגם צירף אותו למשפחה Ischnacanthidae. באותה תקופה הדג שהתגלה התקיים באגם מקומי שהוקף בהרי געש, מה שמרמז שסוג זה התקיים במים מתוקים.
מאפיינים

דג זה הגיע לאורך שני מטרים והיה בעל גוף מוארך עטוי קשקשים חלקים שכיסו את צידי הגוף בצורת פסיפס, אולי בדומה לעור של דגי תנין, מה שמעיד על כך שהיה שחיין מהיר והיו לו שני סנפירי גב קוצניים, כשאחד היה בקצה הגב ואחד מאחורי הראש. היו לו לסתות עבות בעלות שיניים חלולות רבות בלסת התחתונה שרמזו שהיה טורף והיו לו עיניים גדולות בקדמת הראש. בדומה לשאר קרוביו היה לו עמוד שדרה סחוסי כמו של כריש.
אילת ברגור

| --- | --- |
אין תמונה חופשית
 לידה:  30 בספטמבר 1969 (בת 55) סן פרנסיסקו, ארצות הברית 
 תאריך עלייה:  1970
 סוגה מועדפת:  סרט תיעודי 
 מדינה:  ישראל 
 מקום לימודים:  קמרה אובסקורה - בית הספר לאמנות  אוניברסיטת תל אביב 
 פרופיל ב-IMDb
 
אָיֶלֶת בַּרְגוּר (נולדה ב-30 בספטמבר 1969) היא במאית סרטים, תסריטאית וסופרת ישראלית.
ביוגרפיה

ברגור נולדה בשנת בסן פרנסיסקו שבקליפורניה, עלתה לישראל בשנת 1970 וגדלה ברמת השרון.
בוגרת המחזור הראשון של תיכון אלון ברמת השרון.
ברגור סיימה לימודי קולנוע ב"קמרה אובסקורה" ולימודי תואר שני בתוכנית הבינתחומית באמנויות של אוניברסיטת תל אביב. בשנת 2002 עבדה כבמאית בתוכנית עובדה עם אילנה דיין.
ברגור ביימה שני סרטים עלילתיים: הסרט הקצר "מקום טוב" (1997), שהוקרן בתחרות הרשמית לסרטים קצרים בפסטיבל קאן וזכה במספר פרסים בפסטיבלים ברחבי העולם ודרמת הטלוויזיה "כאילו כלום לא קרה" (1999), שזכתה בפרס וולג'ין והייתה מועמדת לפרס אופיר.
כמו כן ביימה מספר סרטי תעודה, בהם "קרוב אבל רחוק" (2003) שהוקרן בפסטיבל הסרטים הבינלאומי בחיפה ובערוץ הראשון); וכן "בית אהבה" (2007) - על המוסד לילדים "אהבה" של אחותו של סבא-רבא של ברגור, ביאטה ברגר, שזכה בפרס השני בתחרות סרטי התעודה של פסטיבל חיפה בשנת 2007. "בית אהבה" זכה בפרס הסרט הדוקומנטרי הטוב ביותר מטעם איגוד הטלוויזיות האירופיות (2008) והיה מבין חמשת המועמדים הסופיים לפרס אופיר לסרט הדוקומנטרי הטוב ביותר (2008).
התסריט "מעבר גבול", אותו כתבה בשיתוף עם התסריטאית נועה ברמן-הרצברג, השתתף במספר סדנאות בינלאומיות חשובות. ביניהן סדנת (Mediterranean Film Crossing Borders) אשר התקיימה במסגרת פסטיבל קאן 2007 וסדנת פיתוח תסריטים (Meda Film Development) במרקש, מרוקו.
מחברת הספר "אופרת הסבון הישראלית - מרמת אביב ג' ועד לאלופה" שיצא בהוצאת רסלינג בשנת 2010.
ברגור מתגוררת כיום בתל אביב עם בנה ומלמדת קולנוע בבית הספר אילון חולון, סמינר הקיבוצים ובאוניברסיטה הפתוחה - בית הספר חשיפה.
מבין סרטיה העלילתיים

"מקום טוב" (1997)
"כאילו כלום לא קרה" (1999)
מבין סרטיה הדוקומנטריים

" משא אחר" (2000) (הפיקה וביימה) - שודר בערוץ 1
"ילדי הלילה" (2002) - שודר בערוץ 8
"קרוב אבל רחוק" (2003) - שודר בערוץ 1
"סמתת חצור 2" (2004) (שגיאת הכתיב כתובה במקור) - שודר בערוץ 8
"בית אהבה (The House on August Street - (2007 - שודר בערוץ 10 וערוץ 2
"מאחורי הכוונות" (2008) - שודר בערוץ 2, רשת
סרטים קצרים במסגרת פרויקט מבטים

"מכתב לילד שאיננו" (2003)
"ישראלית בברלין" (2004)
מספריה

בשנת 2003 קיבלה ברגור את מלגת ARTIST IN RESIDENCE היוקרתית מטעם ה - DAAD - מלגת שהייה לאמנים בברלין, כדי לעבוד על התחקיר לסרט "בית אהבה". ברגור שהתה בברלין כ - 8 חודשים וזכתה לחשיפה רחבה בתקשורת הגרמנית שבעקבותיה פנתה אליה אחת מהוצאות הספרים הגדולות והנחשבות בגרמניה, DTV, והציעה לה לעבד את התחקיר לספר Ahawah Heisst Liebe שפורסם ב 2006.
בשנת 2013 תורגם הספר "בית אהבה- סיפור הצלתו של בית הילדים היהודי בברלין" לעברית ויצא לאור בהוצאת ידיעות ספרים.
ברגור היא מחברת הספר "אופרת הסבון הישראלית - מרמת ג' ועד לאלופה", הוצאת רסלינג, 2010. ספר זה הוא המחקר האקדמי הראשון בישראל שבו נחקרות כל הסדרות (אופרות הסבון והטלנובולות) שהופקו בארץ משנת 1996 ועד 2006.
הספר בודק האם ניתן למצוא בטלנובלות ובאופרות הסבון הישראליות את מאפייני המקום, או לחלופין, בהיעדר מאפיינים איקונוגרפיים ספציפיים שנובעים מההוויה המקומית- התרבותית הישראלית, האם ניתן לומר שסדרות הדרמה הישראליות היומיות בהמשכים מתרחשות ב"אי מקום", ועקב כך מנותקות מהמקום שבו הופקו?
אורן בליצבלאו

אורן בליצבלאו (נולד ב-18 באפריל 1976) הוא אתלט ספורט נכים ישראלי, סגן אלוף אירופה בפאראטריאתלון בקטגוריית עיוורים (טריאתלון נכים) ושיאן עולם באיש הברזל לעיוורים (נכון לשנת 2018)
קורות חיים

בליצבלאו נולד וגדל בנהריה. בגיל 6 החל להתאמן בשחייה בקבוצת הפועל נהריה בהדרכתם של אהרון אברהם, איגור סמילנסקי ועדי ולפמן. הוא התאמן עד גיל 17 והשתתף בתחרויות רבות. הוא הצטיין בסגנון חופשי בשחייה למרחקים ארוכים.
באוגוסט 1994 החל לשרת בצבא. בליצבלאו שירת כלוחם בפלוגת חיל ההנדסה של חטיבת הצנחנים. מאוחר יותר, כקצין מודיעין של גדוד חרב (הגדוד הדרוזי). ב-1997 הוא ביצע את עבודת המטה להקמת תשתית איסוף מודיעיני באוגדת עזה באמצעות טכנולוגיות מתקדמות, ומאוחר יותר מונה לקצין המודיעין של החטיבה הדרומית ולקח חלק משמעותי באירועי האינתיפאדה השנייה בתחילת שנת 2000. הוא בעל תואר ראשון בממשל, פוליטיקה ואסטרטגיה ובעל תואר שני בביטחון לאומי ובלוחמה בטרור.
ב-18 בינואר 2005 נפצע בליצבלאו על ידי מחבל מתאבד, במוצב אורחן שברצועת עזה שבסמוך לצומת גוש קטיף, פגיעת הדף קשה באיברים הפנימיים, מלווה בשרפה בכל הגוף, פגיעה בשמיעה ואבדן ראייה. באירוע נהרג עודד שרון, איש שב"כ. כשמונה חודשים החל ללמוד במכללה הבין-זרועית לפיקוד ולמטה.
לאחר שסיים את לימודיו המשיך לשרת עוד 10 שנים במגוון תפקידים באגף המודיעין של צה"ל וסיים את שירותו לאחר 20 שנות שירות באוגוסט 2014.
במאי 2014 זכה באות מופת לשיקום מטעם שר הביטחון.
ביום העצמאות 2015 נבחר בליצבלאו לגיבור ישראלי וקיבל עיטור על ידי הרמטכ״ל גדי איזנקוט.
כיום, מעביר בליצבלאו את הרצאתו האישית ״לא רואה בעיניים״, אשר מגוללת את סיפור חייו, פציעתו, והחזרה לחיים מלאים ופעילים. ובנוסף עוסק בליווי אישי מנטלי במפגשים אישיים ובקבוצות קטנות. תהליך ממוקד שמתאים למי שרוצה לעשות שינוי משמעותי בחייו.
קורות חיים > השגים בתחום הספורט

אפריל 2012 - באליפות אירופה בפאראטריאתלון שנערכה באילת זכה בליצבלאו ביחד עם המלווה שלו ומאמנו בעבר, יריב כרמלי, במדליית ארד בפאראטריאתלון בקטגוריית העיוורים
אוקטובר 2012 - סיים במקום שביעי באליפות העולם בקטגוריית העיוורים ביחד עם המלווה רז קרמן.
יוני 2013 - באליפות אירופה בפאראטריאתלון שנערכה באלניה שבטורקיה זכה בליצבלאו ביחד עם המלווה שלו, אור ברגר, במדליית כסף בקטגוריית העיוורים, לאחר שעבר בשחייה - 750 מטר (12:13 דקות), רכיבת אופניים - 20 ק"מ (29:49 דקות), וריצה - 5 ק"מ (21:43 דקות) ובסך הכל סיים בתוצאה של 1.05.08 שעות.
ספטמבר 2013 - באליפות העולם בפאראטריאתלון שנערכה בלונדון שבבריטניה אורן סיים במקום חמישי ביחד עם אור ברגר בתוצאה של 1:16:58 שעות.
במהלך 2014 השתתף בסבב גביע אירופאי במדריד, בתחרות זו סיים במקום השלישי ולווה על ידי איש הברזל תום מרמרלי. חודש לאחר מכן השיג את הישגו הגבוה ביותר בזירה העולמית, לאחר שחצה ראשון את קו הסיום בתחרות פארא-טריאתלון במאנוס ברזיל.
מיוני 2014 הוא מתאמן בהדרכתו של אור ברגר.
בספטמבר 2014 זכה במדליית ארד במסגרת סבב הגביע העולמי במדריד.
ב-11 באוקטובר 2014 בתחרות שנערכה במנאוס ברזיל סיים בליצבלאו במקום הראשון בתחרות פאראטריאתלון למרחק ספרינט במסגרת הסבב העולמי. בתחרות זו הוא נעזר ב גלעד רותם.
בינואר 2018 סיים בליצבלאו תחרות חצי איש ברזל שנערכה באילת בליווי של גלעד רותם.
ב-18 באוגוסט 2018 בתחרות איש ברזל שנערכה בעיר קלמר קבע בליצבלאו שיא עולם חדש לעיוורים של 10:51.11 שעות, שיפור ב-12 דקות לשיא הקודם. הוא השתתף בלווי ארז פאלק.
סיפור חייו והישגיו הספורטאים מעוררי ההשראה הפכו אותו למרצה מבוקש וייחודי.
יוני 2019 - זכה במקום שלישי בתחרות פראטריאתלון בסאנקון בצרפת.
פעילות חברתית ועסקית והשגים אישיים

במאי 2009 ארגן בליצבלאו ביחד עם קרנית גולדווסר (אשתו של אהוד גולדווסר, שנחטף ונהרג), בת כתתו בבית הספר היסודי ובבית הספר התיכון, מסע אופניים שכל הכנסותיו הוקדשו לעמותת אתגרים, להקמת מרכז ספורט לילדים בעלי מוגבלויות בצפון.
2010 - יזם, עיצב וייסד נוהל קליטת נכה צה"ל עיוור באגף השיקום משרד הביטחון בפגיעות עיניים.
2010 - הוביל מסע אופניים בניו יורק ללונג איילנד כנציג ארגון נכי צה"ל, בפרויקט משותף עם ארגון Wounded Warrior Project- WWP עם חיילים אמריקאים שנפצעו בעיראק ואפגניסטן.
אוגוסט 2019 – הוביל קמפיין עם חברת BIRD להגברת המודעות, הבטיחות והסכנות הטמונות בשימוש קורקינטים שיתופיים שחוסמים את המדרכות ומונעים מהולכי הרגל להתנייד בחופשיות.
מרץ 2019 - העלה פוסט בפייסבוק העוסק בזכותם של עיוורים להתנייד במוניות עם כלבי נכייה. בעקבות פוסט זה הוביל אורן מהלך עם חברת גט (גט טקסי) וקמפיין משותף להגברת המודעות לזכויות עיוורים הנעזרים בכלבי נכייה לנוע בחופשיות במוניות.
2020 - הוא אחד מ-12 עיוורים מכל העולם שנבחרו להציג את מצלמת אורקם (מצלמה לעיוורים וכבדי ראייה), בקמפיין עולמי בהובלתו של אגדת הכדורגל ליאונל מסי.
חבר בוועד המנהל של עמותת נגישות ישראל ומוביל הטעמת טכנולוגיות לעיוורים, במסגרת תפקיד זה כתבת מאמרים רבים בנושא.
מנחה ומלווה עיוורים בצה"ל בתהליך גיוסם ועד קליטתם ביחידות השונות.
משמש Corporate social responsibility - CSR, בחברת סיגניה ומלמד סייבר בבתי ספר ברחבי הארץ בדגש על פריפריה גיאו-חברתית.
חייו האישיים

בליצבלאו מתגורר עם רעייתו ושתי בנותיו בהרצליה. הוא ייצג את בית הלוחם תל אביב ומתאמן בפאראטריאתלון בהדרכת אור ברגר ובשחייה בהדרכת מיקי חליקה.
כיום, מעביר בליצבלאו את הרצאתו האישית ״לא רואה בעיניים״, אשר מגוללת את סיפור חייו, פציעתו, והחזרה לחיים מלאים ופעילים. אורן ממחיש את משמעותן של תעצומות הנפש בדרך לריפוי, את ההסתגלות לחיים ואת הביטחון הרב שיש לו בכך שכל משבר הוא הזדמנות לצמיחה.
החל ממרץ 2015 עובד בליצבלאו בחברת Sygnia ומוביל את תוכנית התרומה לקהילה בחברת Team8, ובנוסף לכך, מרצה בבתי ספר רבים על חייו.
הערות שוליים

↑  ליהי ויגודסקי, לשרת בעלטה, באתר צבא ההגנה לישראל
↑  רועי ינקובסקי, מצדיעים להם: ארבעה גיבורים ישראלים, באתר ynet, 23 באפריל 2015
↑  יאיר בן עמי, על ספורטאי העל של אליפות אירופה בטריאתלון, באתר נגישות ישראל 1 במאי 2012
↑  מדליית כסף לאורן בליצבלאו באליפות אירופה בטריאתלון, באתר בית הלוחם, 2 ביולי 2013
↑  אברהם תשובה, אליפות העולם בטריאתלון, 15 בספטמבר 2013
↑  אברהם תשובה, פראלימפי: פיזרו ובליצבלאו ספורטאי השנה, באתר ynet, 13 בפברואר 2014
1 2  ביוגרפיה אורן בליצבלאו.pdf, באתר www.docdroid.net (באנגלית)
↑  Orenblitz, orenblitz (באנגלית) (ארכיון)
↑  אביב פרנקל, גלגלים של תקווה, באתר nana10‏, 20 במאי 2009
איסיס (אונייה)

| --- | --- |

דגם בקנה מידה של אוניית סוחר רומית עתיקה, מאוסף המוזיאון הימי הלאומי חיפה
 תיאור כללי
 סוג אונייה:  אונייה 
 מידות
 תפוסה:  1,200 טונה 
 אורך:  55 מ' 
 רוחב:  14 מ' 
 
אִיסִיס (בלטינית: Isis) הייתה אוניית-דגן רומית ענקית מאמצע המאה ה-2 לספירה בקירוב. היא השתייכה לצי הדגן הרומי שהוביל מדי שנה כ-150 אלף טונות דגן מאלכסנדריה שבמצרים אל העיר רומא. האונייה מתוארת על ידי הרטוריקן היווני לוקיאנוס בחיבורו "האונייה או המשאלות" (Πλοἶον ἢ Εὐχαί, בלטינית: Navigium). רוחות הסיטו את האונייה מנתיבה והיא נאלצה להיכנס אל פיראוס, נמלה של אתונה, וכך הייתה ללוקיאנוס ההזדמנות לראות אותה במו עיניו. אורכה על פי המסופר היה 180 רגל (55 מ'), רוחבה 45 רגל (13.7 מ') ועומק הספנה (ה"מחסן") 43.5 רגל (13.25 מ'). חישובים מעלים כי תפוסתה הייתה בין 1,200 ל-1,300 טונות.
ממדיה הענקיים של האונייה הותירו ודאי רושם עצום על לוקיאנוס, כמו על שאר תושבי אתונה, וכך הוא מספר:
"איזו אונייה ענקית! אורכה מאה ושמונים רגל, כך סיפר נגר האונייה, רוחבה יותר מרבע אורכה, ועומקה מן הסיפון אל התחתית, עד המקום הנמוך ביותר בקרקעיתה, ארבעים וארבע רגל. והתורן אשר לה, עם הסקריה התלויה עליו והסמוך הקדמי המייצב אותו! מזוזת הירכתיים, ובקצהַ ראש-אווז מוזהב, התעקלה והתנשאה מעלה בהדרגה, כשמן העבר האחר מתרומם החרטום בעיקול מתון יותר ודיוקנה של איסיס, האלה על שמה נקראה האונייה, מתנוסס משני צדדיו. ואשר ליתר הקישוטים, הציורים, הדגל האדום בקצה הסקריה הראשית, העוגנים, הכננים והכננות על הסיפון הקדמי, מבני המגורים מלפנים לירכתיים – כל אלה נראו כפלא בעיני! צוותה היה ודאי גדול כצבא ממש. סיפרו לי שהובילה כמות כזו של דגן, שדי היה בה כדי להאכיל את כל הפיות באתונה למשך שנה. וכל כולה הייתה תלויה לביטחונה באיש קטן וזקן אחד, שסובב את משוטי ההגה העצומים שלה באמצעות ידית-הגה דקה. הם הראו לי מיהו; ברנש בעל שיער צמרי, קרח למחצה. הֶרוֹן היה שמו, כמדומני."
הערות שוליים

↑  Casson (1995), p. 188.
↑  Casson (1995), p. 188.
↑  Lucianus, Navigium, 5-7; התרגום על פי Casson (1991), p. 209 .
אוון טרנר

| --- | --- |

טרנר בשנת 2019
 לידה:  27 באוקטובר 1988 (בן 35) שיקגו שבאילינוי
 עמדה:  קלע, סמול פורוורד
 גובה:  1.98 מטרים
 מספר:  1, 11, 12
 מכללה:  אוניברסיטת המדינה של אוהיו
 דראפט:  בחירה שנייה, 2010 פילדלפיה 76'
 קבוצות כשחקן
 2010–2014   2014   2014–2016   2016–2019   2019–2020:  פילדלפיה 76'   אינדיאנה פייסרס   בוסטון סלטיקס   פורטלנד טרייל בלייזרס   אטלנטה הוקס
 הישגים כשחקן
 זוכה פרס נייסמית' (2010)   זוכה פרס ג'ון אר. וודן (2010)
 קבוצות כמאמן
 2020–:  בוסטון סלטיקס (עוזר)
אוון מרסל טרנר (באנגלית: Evan Marcel Turner; נולד ב-27 באוקטובר 1988 בשיקגו, אילינוי) הוא כדורסלן עבר אמריקאי, ששיחק בליגת ה-NBA בין השנים 2010–2020. לאורך התקופה שיחק עבור 5 קבוצות שונות, ורשם ממוצעים כוללים של 9.7 נקודות, 4.6 ריבאונדים ו-3.5 אסיסטים למשחק.
ראשית חייו > השנים הראשונות

טרנר נולד בשיקגו שבאילינוי. בשנה הראשונה לחייו חלה באבעבועות רוח, דלקת ריאות, אסתמה וחצבת, שבעקבותיה הגיע לחדר מיון. הוא סבל מבעיות נשימה חמורות שדרשו את הסרת האדנואיד והחגורה הלימפטית על שם ולדייר שלו. כשהיה בן 3 הוא נפגע ממכונית, וכתוצאה מכך הוא סבל מזעזוע מוח ונזקק לתפרים בראשו. שיני החלב שלו היו גדולות מהממוצע, מה שגרם לו לקשיים בדיבור והוא נזקק לקלינאי תקשורת.
טרנר היה אחד מכוכבי קבוצתו בתיכון בעונת 2002/2003, בה היא סיימה במאזן 2–23. בקיץ 2004 הוא שיחק בטורניר כדורסל של גילאי 15 ומטה באילינוי במסגרת איחוד האתלטים החובבים. בסיום התיכון קיבל טרנר הצעות למלגה מחמש מכללות בכירות ברחבי ארצות הברית.
ראשית חייו > ליגת המכללות

טרנר החליט לשחק באוניברסיטת המדינה של אוהיו. בעונתו הראשונה הוא קיבל 27.1 דקות וקלע 8.5 נקודות עם 4.4 ריבאונדים בממוצע למשחק. את העונה הוא סיים במקום השני בקבוצה באסיסטים ובמקום השלישי בחטיפות. ב-19 בינואר 2008 טרנר השיג לראשונה בקריירה שלו דאבל דאבל, כשקלע 20 נקודות והוריד 10 ריבאונדים. אוהיו סטייט זכתה בטורניר ההזמנה הבינלאומי, ששייך לליגת ה-NCAA. טרנר עזר למכללה לזכות כשהשיג ממוצעים של 18.5 נקודות, 7.0 ריבאונדים, 4.5 אסיסטים ו-3.0 חטיפות בממוצע למשחקי חצי הגמר והגמר שהתקיימו באולם המדיסון סקוור גארדן. הוא קלע בדאבל פיגרס גם במשחק רבע הגמר. בשנתו השנייה במכללה נבחר טרנר לפרס שחקן השבוע שלוש פעמים במסגרת טורניר אזור הביג 10 בעונת 2008/2009. ב-26 בפברואר הוא הפך לשחקן היחיד מאזור הביג 10 שנבחר ל-15 המתמודדים האחרונים לפרס אוסקר רוברטסון. בתור גארד/פורוורד בקבוצתו הוא הוביל אותה בארבע קטגוריות: נקודות, ריבאונדים, אסיסטים וחטיפות. טרנר הוביל את כל אזור הביג 10 בנקודות.
טרנר פתח את שנתו השלישית במכללה עם הרבה שבחים. ערוץ ESPN בחר את טרנר וקאלין לוקאס לחמישיית האול-אמריקן השנייה בקדם העונה. ערוץ FOX SPORTS דירג אותו בחמישיית האול אמריקן החמישית. בשנה זו קיבל טרנר את כינויו, הנבל (באנגלית: The Villain), על כך שהוא שובר את לבם של הקבוצות המתחרות נגדו. ב-13 בינואר השיג טרנר טריפל דאבל, וזוהי הפעם הראשונה מאז שנת 2001 ששחקן מאזור הביג 10 משיג טריפל דאבל. הישג זה זיכה אותו בזכייה בתואר שחקן השבוע בפעם הרביעית בקריירה שלו. בשבוע שלאחר מכן הוא השיג מספר משחקים רצופים דאבל דאבל, מה שזיכה אותו בפרס שחקן השבוע שבוע שני ברציפות. שבועיים לאחר שהשיג את הטריפל דאבל הראשון שלו, ב-24 בנובמבר הוא השיג עוד אחד. הישג זה זיכה אותו בעוד פרס שחקן השבוע, שלישי ברציפות. בשבוע הרביעי של העונה הזו הוא סבל מפציעה באזור המותן, שגרמה לו לרדת מהמגרשים למשך החודשיים ההבאים. למרות הציפיות שהוא ייעדר חודשיים, הוא חזר למגרשים ב-6 בינואר 2010. בהיעדרותו קבוצתו הדרדרה, אך חזרתו החזירה גם את קבוצתו למסלול. בסיום העונה זכה טרנר במספר פרסים, כמו בשחקן השנה באזור הביג 10, השחקן הבינלאומי של שנה והשחקן הטוב ביותר בטורניר הביג 10. הוא אף נבחר לנבחרת המכללות של האול-אמריקן.
קריירת משחק מקצועית > פילדלפיה 76'

ב-7 באפריל 2010 הודיע טרנר במסיבת עיתונאים שהוא הולך להתמודד בדראפט 2010 ב-NBA, והוא מצפה להיבחר באחת משלוש הבחירות הראשונות. טרנר חתם עם הסוכן של מייקל ג'ורדן, דייוויד פולק.
טרנר נבחר בבחירה השנייה בדראפט ה-NBA בידי פילדלפיה 76', וחתם על חוזה של 3 שנים בשווי של 12 מיליון דולר. בהופעות הבכורה שלו בפילדלפיה, שהתרחשה ביום הולדתו ה-22, הוא רשם 16 נקודות, 7 ריבאונדים ו-4 אסיסטים. ב-7 בנובמבר 2010 טרנר ערך את הופעת הבכורה שלו בחמישייה של פילדלפיה, והוא גמל בדאבל דאבל כשקלע 14 נקודות והוסיף 10 ריבאונדים בניצחון על ניו יורק ניקס. ב-22 בינואר 2014 קלע שיא קריירה של 34 נקודות בניצחון פילדלפיה על הניקס בתוצאה 110-106.
קריירת משחק מקצועית > אינדיאנה פייסרס

ב-20 בפברואר 2014 נשלח טרנר בטרייד לאינדיאנה פייסרס, יחד עם לבוי אלן, בתמורה לדני גריינג'ר ולבחירת דראפט עתידית. לאחר חצי עונה ראשונה מצוינת בפילדלפיה, בה קלע 17.4 נקודות בממוצע למשחק, מצא עצמו טרנר בשולי הרוטציה של הפייסרס, במדיה קלע עד סיום העונה 7.1 נקודות למשחק בלבד.
קריירת משחק מקצועית > בוסטון סלטיקס

בקיץ 2014 חתם בבוסטון סלטיקס על חוזה לשנתיים עבור כ-6.7 מיליון דולר. ב-25 בפברואר 2015 רשם טריפל דאבל ראשון בקריירה, שכלל 10 נקודות, 12 ריבאונדים ו-10 אסיסטים, בניצחון קבוצתו על ניו יורק ניקס. עד סיום עונת 2014/2015 סיפק טרנר עוד שני טריפל דאבלים, מול ברוקלין נטס ומול אינדיאנה פייסרס.
קריירת משחק מקצועית > פורטלנד טרייל בלייזרס

לקראת עונת 2016/2017 חתם טרנר על חוזה ל-4 שנים בפורטלנד טרייל בלייזרס, עבור כ-70 מיליון דולר.
קריירת משחק מקצועית > אטלנטה הוקס

ביוני 2019 הועבר בטרייד לאטלנטה הוקס, בתמורה לקנט בייזמור.
בפברואר 2020 הועבר למינסוטה טימברוולבס במסגרת טרייד בין ארבע קבוצות, בו השתתפו גם דנוור נאגטס ויוסטון רוקטס. עד לסיום אותה עונה, שהייתה האחרונה בקריירה שלו, לא שיחק באף משחק עבור הטימברוולבס.
קריירת אימון

ב-30 בנובמבר 2020 הודיע טרנר על פרישה ממשחק פעיל, ועבר לצוות האימון של בוסטון סלטיקס כעוזרו של בראד סטיבנס.
סטטיסטיקות ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | פילדלפיה | 78 | 14 | 23.0 | 0.425 | 0.318 | 0.808 | 3.9 | 2.0 | 0.6 | 0.2 | 7.2 |
| 2011/2012 | פילדלפיה | 65 | 20 | 26.4 | 0.446 | 0.224 | 0.676 | 5.8 | 2.8 | 0.6 | 0.3 | 9.4 |
| 2012/2013 | פילדלפיה | 82 | 82 | 35.3 | 0.419 | 0.365 | 0.740 | 6.3 | 4.3 | 0.9 | 0.2 | 13.3 |
| 2013/2014 | פילדלפיה | 54 | 54 | 34.9 | 0.428 | 0.288 | 0.829 | 6.0 | 3.7 | 1.0 | 0.1 | 17.4 |
| 2013/2014 | אינדיאנה | 27 | 2 | 21.1 | 0.411 | 0.500 | 0.706 | 3.2 | 2.4 | 0.4 | 0.1 | 7.1 |
| 2014/2015 | בוסטון | 82 | 57 | 27.6 | 0.429 | 0.277 | 0.752 | 5.1 | 5.5 | 1.0 | 0.2 | 9.5 |
| 2015/2016 | בוסטון | 81 | 12 | 28.0 | 0.456 | 0.241 | 0.827 | 4.9 | 4.4 | 1.0 | 0.3 | 10.5 |
| 2016/2017 | פורטלנד | 65 | 12 | 25.5 | 0.426 | 0.263 | 0.825 | 3.8 | 3.2 | 0.8 | 0.4 | 9.0 |
| 2017/2018 | פורטלנד | 79 | 40 | 25.7 | 0.447 | 0.318 | 0.850 | 3.1 | 2.2 | 0.6 | 0.4 | 8.2 |
| 2018/2019 | פורטלנד | 73 | 2 | 22.0 | 0.460 | 0.212 | 0.708 | 4.5 | 3.9 | 0.5 | 0.2 | 6.8 |
| 2019/2020 | אטלנטה | 19 | 0 | 13.2 | 0.373 | 0.000 | 0.857 | 2.0 | 2.0 | 0.5 | 0.4 | 3.3 |
| קריירה |  | 705 | 295 | 26.9 | 0.434 | 0.294 | 0.782 | 4.6 | 3.5 | 0.8 | 0.3 | 9.7 |
סטטיסטיקות ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011 | פילדלפיה | 5 | 0 | 19.4 | 0.447 | 0.800 | 1.000 | 4.6 | 0.8 | 0.6 | 0.2 | 8.0 |
| 2012 | פילדלפיה | 13 | 12 | 34.5 | 0.364 | 0.000 | 0.688 | 7.5 | 2.5 | 0.9 | 0.5 | 11.2 |
| 2014 | אינדיאנה | 12 | 0 | 12.4 | 0.429 | 0.571 | 1.000 | 2.2 | 1.6 | 0.3 | 0.0 | 3.3 |
| 2015 | בוסטון | 4 | 4 | 29.5 | 0.364 | 0.500 | 0.889 | 7.3 | 4.8 | 0.8 | 0.0 | 10.5 |
| 2016 | בוסטון | 6 | 4 | 35.7 | 0.365 | 0.214 | 0.778 | 5.7 | 4.5 | 1.3 | 1.0 | 13.2 |
| 2017 | פורטלנד | 4 | 4 | 31.0 | 0.364 | 0.357 | 0.750 | 5.8 | 3.8 | 1.8 | 0.5 | 10.3 |
| 2018 | פורטלנד | 3 | 3 | 29.0 | 0.364 | 0.286 | 1.000 | 4.0 | 3.3 | 1.0 | 0.3 | 9.3 |
| 2019 | פורטלנד | 16 | 0 | 15.3 | 0.326 | 1.000 | 0.800 | 4.6 | 2.2 | 0.2 | 0.2 | 2.7 |
| קריירה |  | 63 | 27 | 23.5 | 0.372 | 0.356 | 0.765 | 5.0 | 2.6 | 0.7 | 0.3 | 7.3 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  הסטטיסטיקות של טרנר ב-NBA, באתר basketball-reference.com
↑  דוח המשחק בין פילדלפיה לניו יורק, באתר basketball-reference.com
↑  טרנר נשלח בטרייד לאינדיאנה פייסרס, באתר nba.com
↑  טרנר חותם בבוסטון סלטיקס, באתר usatoday.com
↑  דוח המשחק בו רשם טרנר טריפל דאבל ראשון בקריירה, באתר basketball-reference.com
↑  דוח המשחק בין בוסטון לברוקלין, באתר basketball-reference.com
↑  דו"ח המשחק בין בוסטון לאינדיאנה, באתר basketball-reference.com
↑  טרנר מסכם על חוזה בפורטלנד, באתר ספורטס אילוסטרייטד, 1 ביולי 2016
↑  אטלנטה מצרפת את טרנר, באתר הקבוצה, 24 ביוני 2019
↑  טרייד מרובע ב-NBA: קאפלה עבר לאטלנטה, קובינגטון ביוסטון, באתר וואלה, 5 בפברואר 2020
טרנר מטביע במהלך משחק בליגת המכללות
טרנר זורק מעל מרטל ובסטר, 2013
אוברקול

אוברקול (באנגלית: Overcall) היא הכרזה בברידג' לאחר פתיחה של שחקן יריב. הכרזת אוברקול היא אחת מההכרזות הנפוצות ביותר בתחרויות ברידג'. ההכרזה מעבירה מידע לשותף על טווח הנקודות והסדרה הארוכה שביד השחקן המכריז על מנת להגיע למצב בו מכריז האוברקול או שותפו יהיה הכרוז או להנחות אותו באיזו סדרה להוביל אם שחקן יריב יהיה הכרוז. המונח אוברקול מתייחס להכרזה של השחקן במושב אחרי היריב שפתח (השחקן במושב השני). כאשר המכריז הוא השחקן היושב במושב הרביעי, כללי ההכרזה שונים וההכרזה נקראת Balancing bid (ראו Balancing).